Green Light (שיר של לורד)

Green Light (בעברית: אור ירוק) הוא שיר של הזמרת-יוצרת הניו זילנדית לורד מתוך אלבום האולפן השני שלה, Melodrama. את השיר כתבו לורד, ג'ק אנטנוף וג'ואל ליטל, והפיקו השניים הראשונים יחד עם פרנק דוקס. השיא נשלח לרדיו ב-2 במרץ 2017, על ידי יוניברסל ניו זילנד כסינגל המוביל של האלבום. מבחינה מוזיקלית, "Green Light" הוא שיר אלקטרופופ, דאנס-פופ ופוסט-דיסקו, במילותיו נעשה שימוש במטאפורת "האור הירוק" המעניק ללורד רשות להמשיך הלאה אל העתיד.

השיר זכה לביקורות חיוביות מהמבקרים, שרבים מהם שיבחו את הפקתו ואת שירתה של לורד. הוא אף זכה בפרס מגילת הכסף בטקס פרסי APRA הניו זילנדי, ונכלל ברשימות שונות של סופי שנה ועשור. בארצות הברית, הגיע הסינגל למקום ה-19 וזכה לתואר פלטינה מאיגוד תעשיית ההקלטות האמריקאי (RIAA). באוסטרליה, קנדה וניו זילנד נכנס "Green Light" לעשיריות המובילות במצעדים וזכה לתוארי פלטינה.

את הקליפ לשיר ביים גרנט סינגר, ובו נראה לורד עוזבת מועדון לילה והולכת ברחובות העיר כשהיא מנסה להתגבר על פרידה ולהמשיך הלאה. הקליפ צולם ברובו בפארק מקארתור שבלוס אנג'לס. לורד ביצעה את "Green Light" בסאטרדיי נייט לייב ובפסטיבלי מוזיקה רבים. ב-19 במאי 2017 פורסמה גרסת רמיקס לשיר של צמד האלקטרו-פאנק הקנדי Chromeo. לורד כללה את השיר ברשימת השירים לסיבובי ההופעות Melodrama World Tour ו-Solar Power Tour

מיקומי שיא

קישורים חיצוניים

הערות שוליים 

שירי 2017
סינגלים מ-2017
שירים באנגלית
שירי לורד
שירים שנכתבו על ידי לורד
שירים שנכתבו על ידי ג'ק אנטונוף
שירים שנכתבו על ידי ג'ואל ליטל
שירים שהופקו על ידי ג'ק אנטונוף
שירים שהופקו על ידי פרנק דוקס
שירי דאנס-פופ
שירי פוסט-דיסקו
סינגלים שהגיעו למקום הראשון באיסלנד
סינגלים שהגיעו למקום הראשון בניו זילנד